Somebody to Love (Queen)

Somebody to Love è na canzuna dû gruppu ngrisi dî Queen, ca fa parti di l'album A Day at the Races, dû 1976.

Somebody to Love è una dî canzuni cchiù famusi dî Queen, canzuna d'amuri scritta diFreddie Mercury, pubblicata lu 12 di nuvèmmiru 1976 nnô discu A Day at the Races. La canzuna è na ballad rock in 6/8 furmata di granni parti vucali: li Queen supra-ncisiru li vuci finu a criari la mprissioni di nu granni coru gospel.

Sta canzuna trasi nnâ catigurìa rock sinfonicu.

Nnî spittàculi live fu unu di cchiù granni successi dû gruppu ngrisi. Brian May dissi ca la canzuna era spirata dâ mùsica di Aretha Franklin.

Comu Bohemian Rhapsody, puru Somebody to Love avi na miludìa diffìcili e na prufunna stratificazzioni di tracci vucali, sta vota usannu nu coru gospel. Freddie Mercury, Brian May e Roger Taylor riggistraru assai tracci di vuci pi criari la mprissioni di nu coru gospel di 100 vuci.

Li Queen sunaru “Somebody to Love” tra lu 1977 e lu 1985, na performance live dâ canzuna fu rigistrata pi l'album Queen Rock Montreal.

La canzuna fu sunata lu 20 di aprili 1992, duranti lu cuncertu tribbutu pi Freddie Mercury, di George Michael.

 Cover 
 Ntô 1977 la cantanti taliana Mia Martini fici na cover 'n talianu di sta canzuna, traduciuta d'idda stissa, ntitulata Nu omu pi mia pû so album 'Per amarti'.
 Ntô 2004 fu cantata nnô film Ella Enchanted - Lu màggicu munnu di Ella di Anne Hathaway.
 Ntôn trailer dû film Happy Feet, l'attrici Brittany Murphy canta Somebody To Love.
 La canzuna fu usata nnô telefilm Glee